ایندونزییادا دونیانین ان یاشلی آدامی ۱۴۶ یاشیندا وفات ائدیب.
ترند-این معلوماتینا گؤره، هامینین قوتو بابا کیمی تانیدیغی ساپارمن سودیمنجو آپرلین اولینده صحتینین پیسلشمهسی ایله علاقدار خسته خانایا یئرلشدیریلمیشدی. خسته خانادا بیر نئچه گون قالدیقدان سونرا او، ائوه بوراخیلماسینی طلب ائتمیشدی.
۱۴۶ یاشیندا وفات ائتمهسینه باخمایاراق، دونیانین ان یاشلی آدامی آدی رسمی شکیلده اونا وئریلممیشدیر. بئله کی، قوتونون دقیق یاشینی معیینلشدیرمک غیری-ممکن دور. چونکی اونون دوغوم تاریخی ۱۹۰۰-جو ایلدهن اؤنجهیه تصادف ائدیر، ایندونزییادا ایسه محض همین ایلدن دوغولانلارین قیدیاتی آپاریلماغا باشلاییب.
لاکین ۲۰۱۴-جو ایلده آلدیغی شخصیت وثیقهسینده قوتونون دوغوم تاریخی ۱۸۷۰-جی ایل قید ائدیلیب. اونون عمرو بویو سیگارئت چکدیی بیلدیریلیر.
قوتونون آرتیق ۴ آروادی، باجی و قارداشلاری، اؤولادلاری دا دونیاسینی دییشیب.
azb_Arab azb_Arab azb_Arab azb_Arab azb_Arab